CELEX: 62008CN0243
Language: fi
Date: 2008-06-02 00:00:00
Title: Asia C-243/08: Ennakkoratkaisupyyntö, jonka Budaörsi Városi Bíróság (Unkarin tasavalta) on esittänyt 2.6.2008 — Pannon GSM Zrt. v. Sustikné Győrfi Erzsébet

27.9.2008   
            
            
               FI
            
            
               Euroopan unionin virallinen lehti
            
            
               C 247/2
            
         Ennakkoratkaisupyyntö, jonka Budaörsi Városi Bíróság (Unkarin tasavalta) on esittänyt 2.6.2008 — Pannon GSM Zrt. v. Sustikné Győrfi Erzsébet
   (Asia C-243/08)
   (2008/C 247/03)
   Oikeudenkäyntikieli: unkari
   Ennakkoratkaisua pyytänyt tuomioistuin
   Budaörsi Városi Bíróság
   Pääasian asianosaiset
   
      Kantaja: Pannon GSM Zrt.
   
      Vastaaja: Sustikné Győrfi Erzsébet
   Ennakkoratkaisukysymykset
   
               1)
            
            
               Onko kuluttajasopimusten kohtuuttomista ehdoista 5.4.1993 annetun direktiivin 93/13/ETY (1) 6 artiklan 1 kohtaa, jonka mukaan jäsenvaltioiden on säädettävä, että elinkeinonharjoittajan ja kuluttajan välisen sopimuksen kohtuuttomat ehdot eivät sido kuluttajia niiden kansallisen lainsäädännön mukaisesti, tulkittava siten, että palvelun tarjoajan soveltama kohtuuton sopimusehto voidaan katsoa kuluttajaa sitomattomaksi suoraan lain nojalla vai ainoastaan kuluttajan tätä kanneteitse vaadittua ja silloin kun kohtuuton sopimusehto on menestyksekkäästi riitautettu?
            
         
               2)
            
            
               Velvoittaako direktiivissä 93/13/ETY kuluttajille taattu suoja kansallisen tuomioistuimen viran puolesta tätä koskevaa kannetta käsitellessään silloinkin, kun sopimusehdon kohtuuttomuutta ei ole riitautettu — siitä riippumatta, minkä tyyppisestä menettelystä on kysymys (kontradiktorisesta vai summaarisesta) — toteamaan sen käsiteltäväksi saatetussa sopimuksessa vahvistettu ehto luonteeltaan kohtuuttomaksi, ja omaa toimivaltaansa selvittäessään tutkimaan viran puolesta myös palvelun tarjoajan laatimat ehdot?
            
         
               3)
            
            
               Jos toiseen kysymykseen vastataan myöntävästi, mikä seikat kansallisen tuomioistuimen on tässä tutkinnassa otettava huomion, mitä seikkoja sen on siinä punnittava?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY; EYVL L 95, s. 29.